Chhattisgarh News In Hindi : Bilaspur News - chhattisgarh news notice not to the tricolor contractor not to be seen in the river view throughout the month | रिवर व्यू में महीने भर से नहीं लहराया तिरंगा, ठेकेदार को नोटिस - bilaspur News,बिलासपुर न्यूज़,बिलासपुर समाचार
Bilaspur News chhattisgarh news notice not to the tricolor contractor not to be seen in the river view throughout the month
रिवर व्यू में महीने भर से नहीं लहराया तिरंगा, ठेकेदार को नोटिस
Bilaspur News - रिवर व्यू रोड पर शहर में सबसे अधिक ऊंचाई पर तिरंगा लहराने पर नगर निगम की सराहना हुई। देश की आन बान शान के प्रतीक...
रिवर व्यू रोड पर शहर में सबसे अधिक ऊंचाई पर तिरंगा लहराने पर नगर निगम की सराहना हुई। देश की आन बान शान के प्रतीक राष्ट्रीय ध्वज फहराने के कारण नदी किनारे की यह सड़क पूरे समय आकर्षण का केंद्र रही। लोगों की नजरें बरबस शान से लहराते तिरंगे की ओर उठती और तन मन में एक स्फूर्ति का संचार होता, परंतु 38 दिनों से रिवर व्यू रोड की शान गायब हो चुकी है। नगर निगम के अफसरों को इसकी तनिक चिंता नहीं रही कि वहां तिरंगा फहराने का दायित्व संभालने वाले ठेकेदार से जवाब तलब करें। नागरिकों की शिकायत पर संज्ञान लेकर आयुक्त प्रभाकर पांडेय ने श्रद्धा कंस्ट्रक्शन को नोटिस देकर तत्काल राष्ट्रीय ध्वज फहराने कहा है अन्यथा उसकी बैंक गारंटी की राशि से कटौती कर यह कार्य निगम के जरिए कराने की चेतावनी दी है। बता दें कि रिवर व्यू रोड पर 51 मीटर की ऊंचाई पर 32 बाई 48 फुट का डेनियल पॉलिएस्टर का निर्धारित मानक का राष्ट्रीय ध्वज फहराने का ठेका आलोक अग्रवाल श्रद्धा कंस्ट्रक्शन को दिया गया। अनुबंध की शर्तों के मुताबिक ध्वज में किसी किस्म की क्षति पहुंचने पर उसके स्थान पर निर्धारित मानक का दूसरा ध्वज लगाना होगा। इसके लिए ठेकेदार को अतिरिक्त ध्वज का सेट रखने के निर्देश हैं, परंतु ठेकेदार ने शर्तों का पालन नहीं किया। निगम के जिम्मेदार अधिकारियों ने भी इस ओर ध्यान नहीं दिया। शिकायत होने पर आयुक्त ने नोटिस जारी किया।
5 मई को ध्वज उतारा गया, अब तक नहीं लगा
अधीक्षण अभियंता जीएस ताम्रकार का कहना है कि ठेकेदार को राष्ट्रीय ध्वज लगाने की जिम्मेदारी 3 वर्षों के लिए दी गई है। उसे आयुक्त के निर्देश पर तत्काल अमल करने कहा गया है। बता दें कि 5 मई को आंधी के दौरान राष्ट्रीय ध्वज को क्षति पहुंचने के बाद उसे उतार लिया गया था। शर्त के मुताबिक ध्वज को नुकसान पहुंचने पर ठेकेदार को उसे ससम्मान उतार कर दूसरा ध्वज लगाना है, परंतु भारी भरकम राशि के सिविल वर्क का ठेका लेने के बाद इस महत्वपूर्ण कार्य की ओर ध्यान नहीं दिया जा रहा। इससे लोगों में नगर निगम के प्रति नाराजगी है।